text: Skúlar í Seattle saksøkja TikTok og aðrar sosialar miðlar fyri at hava skaðað sinnisligu heilsuna hjá næmingum
text: #000001
text: Endamálið er ikki at burturbeina sosialar miðlar, siga skúlarnir, men “at broyta, hvussu hesar fyritøkur virka, og at noyða tær at taka ábyrgd.”
text: #000002
text: 10. januar í ár kunngjørdi almenna skúlaverkið í Seattle, Washington í tíðindaskrivi, at tað nakrar dagar frammanundan hevði meldað fyritøkurnar handan vælumtøktu sosialu miðlatænastunar TikTok, Instagram, Facebook, SnapChat og YouTube.
text: #000003
text: “Vit heita á hesar sosialu miðlafyritøkurnar at taka nógv størri ábyrgd, sum tær hava, at verja okkara næmingar, sum eru teirra viðbreknastu viðskiftafólk,” siga skúlarnir í tíðindaskrivinum.
text: #000004
text: “Veruleikin er, at okkara ungu eru undir ovurhondsstórum trýsti og avbjóðingarnar, tey møta, bæði í samband við læru og lívið sum heild, eru uttan fordømi. Tær verða gjørdar enn og verri av neiligu ávirkanini, sum økt skýggjanýtsla, tilfar uttan eftirlit og møguligt sosialt miðlabundni hava við sær. Vit halda og vóna, at hendan rættarsakin er eitt týdningarmikið stig móti at venda hesi keðiligu gongdini fyri okkara næmingar.”
text: #000006
text: “Tað hevur eydnast saksøktu at útnytta viðbreknar ungar heilar, so at fleiri tíggju milliónir næmingar í øllum landinum eru fastlæstir í eini endurtakandi atferðarringrás á sosialu miðlunum, saksøktu hava ment, sum er eyðkend av ovur- og misnýtslu,” siga teir og leggja aftrat, “og tað, sum verri er, er at tilfarið, sum saksøktu savna og senda teimum ungu, ov ofta er skaðiligt og eyðrænandi.”
text: #000012
text: Skúlarnir siga, at tað eru sosialu miðlarnir og fyritøkurnar handan hesar somu, sum hava skyldina av, at ung stríðast við angist, tunglyndi, lágt sjálvsvirði, etingarólag, happing og bæði sjálvmorðstankar og -royndir. Av tí sama er tað fyri skúlarnar truplari at undirvísa næmingunum, so teir fáa eina haldgóða útbúgving. Skúlarnir hava í hesum sambandi kent seg noyddar at seta sálarheilsufrøðingar av ymiskum slagi í starv, at menna undirvísing í ávirkanini, sosialir miðlar hava, og at førleikamenna sínar lærarar.
text: #000013
text: Í stevningini vísa skúlarnir í Seattle á, at sosialu miðlarnir, sum teir hava saksøkt, vinna sínar pengar við at fanga og halda fast í uppmerkseminum hjá sínum brúkarum. Hóast sosialu miðlarnir, talan er um, allir eru ókeypis, so selja teir lýsingar. Tað er umvegis hesar lýsingar, teir vinna sínar pengar. Longri, hugt verður eftir ítøkiliga sosiala miðlinum á skerminum, størri gerst møguleikin, at brúkarin trýstir á eina lýsing. Hetta merkir, at longri hugt verður eftir skerminum, tess fleiri pengar vinnur sosiali miðilin sær. Fyri at tryggja sær, at brúkarar hyggja so leingi eftir skerminum sum møguligt, hava sosialu miðlarnir hvør í sínum lagi ment sær algoritmir ella vitlíki, hvørs uppgáva tað er, at menna eina umfatandi greining av nýtslumynstrinum hjá einstaka brúkaranum. Soleiðis kann sosiali miðilin skræddaraseyma upplivingina, brúkarin hevur av sínum egna rensli - tvs. støðugu dagføringarnar frá vinum, áhugamálum, felagsskapum og fyritøkum, sum renna fram á skermin - og økja um sannlíkindini, at brúkarin heldur áfram at “skrolla” og, til seinast og síðst, trýsta á lýsingar.
text: #000015
text: Skúlarnir í Seattle skuldseta hesar fyritøkur fyri tilvitað og miðvíst at leggja eftir ungum brúkarum við hesi vinnuætlan. Uppmerksemið hjá ungum verður fangað og fasthildið við tilfarið, sum ofta er skaðiligt: Eitt nú videotilfar, sum talar fyri etingarólagi, harðskapi, sjálvskaða og sjálvmorði. Sambært skúlunum, hava fyritøkurnar raðfest vinning fram um sinnisligu heilsuna hjá børnum.
text: #000017
text: Sambært AP hava bæði Snap og Google, sum eiga ávíkavist SnapChat og YouTube, sjósett átøk, hvørs endamál er at verja og varðveita sinnisligu heilsuna hjá ungum brúkarum. Eitt nú stovnaði SnapChat átakið, Here For You, í 2020 og har kunnu brúkarar, sum stríðast kensluliga ella kenna onkran, sum ger tað, fáa vegleiðing. Bæði appini raðfesta eisini dátutrygd, filtrering av møguligum aldursóhóskandi tilfari og tíðaravmarking.
text: #000020
text: Vinarliga broyt tínar kennifíla - og privatlívsstillingar fyri at síggja hetta innihald Stillingar av farsporum
text: #000024